Bergen bystyre 2011–2015

Bergen bystyre hadde i perioden 2011–2015 et borgerlig flertall, og et flertallsbyråd bestående av Høyre, Fremskrittspartiet og Kristelig Folkeparti. KrF trådte ut av byrådet i juni 2014. Martin Smith-Sivertsen (H) er byrådsleder, Trude Drevland (H) er ordfører, og Tor A. Woldseth (FrP) er varaordfører.


== Kommunevalget 2011 ==
Kommunestyrevalget i 2011 ble en stor fremgang for Høyre, som økte med seks mandater i bystyret, og for Arbeiderpartiet som økte med tre mandater. Også Venstre økte med ett mandat. Byluftlisten og Miljøpartiet De Grønne ble begge for første gang representert i bystyret, med ett mandat hver. Taperne ble Fremskrittspartiet som mistet syv mandater, Sosialistisk Venstreparti som mistet to mandater, og Senterpartiet og Rødt som mistet ett mandat hver. Pensjonistpartiet mistet sitt ene mandat og falt dermed ut av bystyret.
Flertallskoalisjonen fra foregående valgperiode fikk fornyet tillit og beholdt byrådsmakten. KrF brøt ut i juni 2014.
Kommunestyrevalgresultat 2011:


== Medlemmer av bystyret ==

Valgte representanter for Høyre i permisjon:

Monica Mæland (Statsråd)
Hilde Onarheim (Byråd)
Harald Victor Hove
Erik Skutle (Stortingsrepresentant)
Madeleine Elise TennebekkValgte representanter for Ap i permisjon:

Kjetil Vevle
Siavash MirghafariValgte representanter for Frp i permisjon:

Gunnar Bakke
Ellinor Therese Kreybu
Janne Halvorsen (utmeldt)
Helge Stormoen (Byråd)
Eiler Macody Lund (Byråd)Valgte representanter for KrF i permisjon:

Filip Rygg
Lisbeth IversenValgte representanter for SV i permisjon:

Simen Johan Willgohs


== Byrådet ==
Det har vært tre forskjellige byråd i valgperioden 2011-2015:
1. Byrådet Mæland III fra 31. oktober 2011 til 16. oktober 2013.
2. Byrådet Stolt-Nielsen fra 17. oktober 2013 til 20. oktober 2014.
3. Byrådet Smith-Sivertsen fra 20. oktober 2014.
Byrådet Mæland III var et flertallsbyråd bestående av Høyre, Frp og KrF med følgende sammensetning: Byrådsleder Monica Mæland (H), Finansbyråd Liv Røssland (Frp), Skolebyråd Harald Victor Hove (H), Byutviklingsbyråd Filip Rygg (KrF), Helsebyråd Hilde Onarheim (H), Kulturbyråd Gunnar Bakke (Frp) og Sosialbyråd Lisbeth Iversen (KrF). I juni 2013 ble sosialbyråd Iversen erstattet av Dag Inge Ulstein (KrF). Byrådet gikk av som en følge av at byrådsleder Mæland ble utnevnt til statsråd i Erna Solbergs regjering.
Byrådet Stolt-Nielsen var i begynnelsen identisk med byrådet Mæland III, med unntak av at Ragnhild Stolt-Nielsen (H) overtok som byrådsleder. Kulturbyråd Bakke gikk av i mars 2014, og ble 2. mai erstattet av Helge Stormoen (Frp). Byutviklingsbyråd Rygg gikk av i mai 2014, og ble erstattet av Henning Warloe (H) 14. august. Sosialbyråd Ulstein gikk av i juni, da KrF trådte ut av byrådet grunnet uenighet om bybanetraseen fra Bergen sentrum til Åsane, og ble erstattet av Eiler Macody Lund (Frp) 14. august 2014. Byrådet gikk av som en følge av at Bergen Høyre valgte Martin Smith-Sivertsen som ny byrådslederkandidat for kommunevalget i 2015 istedenfor sittende byrådsleder Ragnhild Stolt-Nielsen.
Byrådet Smith-Sivertsen overtok 20. oktober 2014, og var i begynnelsen identisk med byrådet Stolt-Nielsen med den forskjell at Martin Smith-Sivertsen (H) overtok som byrådsleder og Jana Midelfart Hoff (H) ble utnevt til ny skolebyråd (hun hadde permisjon frem til 1. januar 2015, og Charlotte Spurkeland (H) vikarierte frem til tiltredelsen). Finansbyråd Røssland gikk av 1. juni 2015 og ble erstattet av sosialbyråd Eiler Macody Lund (Frp). Silje Hjemdal (Frp) ble utnevnt til ny sosialbyråd 8. juni 2015.
Det sittende byrådet har dermed følgende sammensetning: Martin Smith-Sivertsen (H), byrådsleder fra 20. oktober 2014, Eiler Macody Lund (Frp), finansbyråd fra 1. juni 2015, Jana Midelfart Hoff (H), skolebyråd fra 1. januar 2015, Henning Warloe (H), byutviklingsbyråd fra 14. august 2014, Hilde Onarheim (H), helsebyråd fra 24. januar 2011, Helge Stormoen (Frp), kulturbyråd fra 2. mai 2014, og Silje Hjemdal (Frp), sosialbyråd fra 8. juni 2015.


== Komiteer og utvalg ==


=== Forretningsutvalget ===
Består av de ni heltidspolitikerne i bystyret:

Trude Drevland (H), ordfører
Dag Skansen (H), leder finanskomiteen
Asle Steiestøl Wingsternes (H) leder byutviklingskomiteen
Harald Schjelderup (A), nestleder finanskomiteen
Marte Mjøs Persen (A), leder helse og sosialkomiteen
Pål Hafstad Thorsen (A), leder oppvekstkomiteen
Tor A. Woldseth (F), varaordfører og leder kultur-, idretts- og næringskomiteen
Julie Andersland (V), nestleder byutviklingskomiteen
Marita Moltu (K), nestleder oppvekstkomiteen


=== Komiteer ===


=== Andre nemnder og utvalg ===


== Se også ==
Bergen bystyre 2019–2023
Bergen bystyre 2015–2019
Bergen bystyre 2007–2011
Bergen bystyre 2003–2007
Liste over Bergens byråder
Liste over ordførere i Bergen
Liste over stortingsrepresentanter for Bergen
Ungdommens bystyre i Bergen


== Referanser ==